Bruno Migliorini

Bruno MIGLIORINI [miljorini] (naskiĝis la 19-an de novembro 1896 en Rovigo; mortis la 18-an de junio 1975 en Florenco) estis itala konata itala lingvisto kaj eminenta figuro en la Esperanto-movado.

 Biografio 
Migliorini estis doktoro, lektoro, poste privata docento kaj komisiita profesoro pri itala lingvo en la universitato de Romo "La Sapienza". De 1930 ĝis 1933 li estis ĉefredaktoro de Enciclopedia Italiana, granda itala enciklopedio. De 1933 ĝis 1938 li estis profesoro en la universitato de Friburgo, de 1938 ĝis 1966 en la universitato de Florenco. De 1949 ĝis 1963 li estis prezidanto de Accademia della Crusca, akademio pri la itala lingvo.

La 10-an de aŭgusto 1935 li geedziĝis kun d-ino Lidia Pacini.Heroldo de Esperanto n-ro 32 (841), 11-a de aŭgusto 1935, paĝo 4.

 Esperanto 
Migliorini fariĝis esperantisto en 1912. Samjare li fondis grupon en Rovigo. En 1914 li fondis Esperantan grupon "L.L.Zamenhof" en Venecio kaj en 1921 lanĉis grupon en Romo. Li verkis gramatikon por italoj (du eldonoj) kaj internacian Esperantan Legolibron (kunlabore kun sia frato Elio Migliorini). Li prelegis en Someraj Universitatoj de Oksfordo en la kadro de la 22-a UK 1930 kaj en 24-a UK 1932 en Parizo. En 1921 aperis lia libro Anekdotoj pri Dante, reeldonita en 1956. En pluraj periodaĵoj aperis liaj artikoloj pri ĝenerala lingvistiko, pri Esperanto-vortoj kaj kontraŭ aliaj planlingvaj projektoj. En 1955 Migliorini estis membro de la Honora Komitato de la 40-a UK en Bologna. Ĝis sia morto li estis membro de la redakta komitato de La Monda Lingvo-Problemo, ekde ties unua numero.

 Verkaro 
 Vojoj al interlingvistiko: de Bruno Migliorini al la nuna tempo (2006)(eo) Akademioj honoras Migliorini, Heroldo de Esperanto, p. 1, n-ro 11 (2092), 11-31 aŭgusto 2006.
 Lingvaj Aspektoj de Esperanto, (1985, 2006)
 Anekdotoj pri DanteAnedoktoj pri Dante. Antaŭparolo, elekto kaj traduko de B. kaj E. Migliorini. Malgranda Biblioteko de «L’Espéranto» No 8. 1921. S. Vito al Tagliamento . 24 paĝoj 15 X 10,5 cm. (1956)
 L' Esperanto e i Suoi Elementi (1926)
 Esperanta Legolibro (1925)
 Esperanto e Interlingua (1924)
 Kontribuaĵoj al Esperanta Etimologio (1930)

 Manuale di Esperanto (Manlibro pri Esperanto)  (1925)
 Piccolo Vocabolario (Vortareto) (1925)
Recenzoj
Pri Manuale di Esperanto


 Tradukoj 
 Emil Nestor Setälä (la patro de Vilho Setälä): Il Problema della Lingua Mondiale (1922)

 Vidu ankaŭ 
 Infero (La Dia Komedio)

 Bibliografio 
 1982: Migliorini, Elio. Pionieri dell’Esperanto in Italia [Esperanto-Pioniroj en Italio]. Roma 1982 (en la itala)

 Referencoj 

 Eksteraj ligiloj 
 Enciklopedio de Esperanto/M en sia originala formo en la Interreto
 Enciklopedio de Esperanto en elŝutebla versio (PDF).

Kategorio:Italaj esperantistoj
Kategorio:Esperanto-vortaristoj
Kategorio:Universitato de Florenco
Kategorio:Interlingvistiko